# name
Exposició Malferits. L’empremta del temps al CRAI Biblioteca de Fons Antic. (Maig 2022)

# metadata.dc.description[].value
Material elaborat pel CRAI Biblioteca de Fons Antic

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Maig 2022.

# metadata.dc.description.abstract[].value
[notícia] El CRAI Biblioteca de Fons Antic presenta l'exposició Malferits. L'empremta del temps al CRAI Biblioteca de Fons Antic.

 

L’objectiu de l'exposició és mostrar els llibres malmesos i maltractats de la nostra col·lecció, una realitat tan flagrant que resulta dolorosa. La gran majoria prové dels convents desamortitzats que sovint es caracteritzen per ser testimonis d’episodis adversos. Això queda reflectit en els diferents tipus de danys que podem classificar segons les causes: fenòmens naturals i altres desastres, mala praxi –tant dels lectors com dels bibliotecaris– i censura eclesiàstica.

 

La mostra es disposa en sis àmbits: Censurats  |  Devorats  |  Desmembrats  |   Mutilats  |  Gargotejats, apropiats i empastifats  |  Socarrimats i mullats. Els documents triats mostren senyals que ajuden a recuperar una part important de la seva història i treuen a la llum una situació que reclama atenció i reflexió tant per evitar nous episodis com per donar possibles solucions als danys infringits.

 

La mostra s’ha beneficiat de les valuoses aportacions de dues alumnes de la UB. Per una banda, la part gràfica de la mostra presencial ha estat dissenyada per Mariola Serra Ferrándiz, becària del CRAI biblioteca i alumna del grau Conservació i Restauració de Bens Culturals (Belles Arts). Per l’altra, Ariadna Arrufat Fargas s’ha encarregat del contingut de la vitrina Mutilats, atès que actualment està escrivint un TFM sobre els manuscrits recuperats per Marià Aguiló, per al Màster de Biblioteques i Col·leccions Patrimonials (Informació i Mitjans Audiovisuals).

 

L’assessorament del Taller de Restauració del CRAI ha estat de gran ajuda per a la redacció de les parts més tècniques dels textos.

 

Podeu visitar l'exposició a les vitrines dels espais expositius del CRAI Biblioteca de Lletres i del CRAI Biblioteca de Fons Antic entre el 25 de maig i el 15 de juliol de 2022, i si ho desitgeu, us oferim dues visites guiades:

9 de juny a les 18’30 de la tarda
23 de juny a les 11’30 del matí

# metadata.dc.description.abstract[].value
[exposició] L’exposició centra l’atenció en els llibres del CRAI Biblioteca de Fons Antic de la Universitat de Barcelona, elements fràgils i testimonis de les vicissituds per les quals han passat al llarg de la seva dilatada història. Molt sovint s’hi reflecteixen diferents tipus de danys, que podem encabir en tres grans categories, segons la causa: fenòmens naturals i altres desastres, males praxis –tant per part de qui els va posseir o usar com de qui en tenia la cura, especialment els bibliotecaris–, i la censura eclesiàstica.

# metadata.dc.rights[].value
cc-by (c) Universitat de Barcelona. CRAI, 2022

# metadata.dc.title[].value
Exposició Malferits. L’empremta del temps al CRAI Biblioteca de Fons Antic. (Maig 2022)

# metadata.dc.title.alternative[].value
Exposició virtual: Malferits: l'empremta del temps al CRAI Biblioteca de Fons Antic. (2022)